Kamu bisa jelasin ke aku soal Buah dalam bahasa minangkabau?

Buah adolah hasil reproduksi antaro putik dan serbuk sari pado tumbuahan. Buah tamasuak organ pado tumbuahan babunga nan marupokan pakambangan lanjutan dari bakal buah (ovarium). Buah biasonyo mambungkuih dan malindungi biji. Macam rupo dan bantuak buah indak talopeh kaitannyo dangan guno utamo buah, iyolah sabagai pamancegh biji tumbuahan.

Buah pado lingkup partanian (hortikultura) atau pangan biasonyo disabuik sabagai buah-buahan. Buah pado pangartian ko indak tabateh nan tabantuak pado calon buah, malainkan dapek pulo ba-asa dari pakambangan organ nan lain. Dek tu, untuak mambedokannyo, buah manuruik pangartian botani biaso disabuik buah sajati.

Buah salalu mamiliki nilai ekonomi sabagai bahan pangan maupun bahan baku industri basobok padonyo tasimpan babagai macam produk metabolisme tumbuhan, mulai dari karbohidrat, protein, lemak, vitamin, mineral, alkaloid, hingga terpena dan terpenoid. Ilmu nan mampalajari sagalo hal tantang buah dinamokan pomologi.